text: Tre kreaturer var på springtur i Bække
  01 februar 2017 kl. 10.58
  Syd- og Sønderjyllands Politi har onsdag formiddag leget cowboys ved Bække, hvor tre kreaturer af racen Hereford var på springtur. Nu har ejeren meldt sig, og kvæget er på vej hjem i den rette indhegning.
  Hereford-kreaturerne var løse  på Hamborggårdvej ved Bække. Politiet fik dem gennet ind bag et hegn, så der ikke skete nogen ulykker.
  Mads Leervad Dammark, vagtchef,  Syd- og Sønderjyllands Politi.: "Vi fik ikke brug for lasso denne gang"
  Efter en times  tid meldte ejeren til kvæget sig, så  kreaturerne er snart vel hjemme i deres vante omgivelser, oplyser Syd- og Sønderjyllands Politi.
  - Vi fik ikke brug for lasso denne gang, da det lykkedes vore betjente at drive kvæget væk fra vejen, siger vagtchef Mads Leervad, Dammark, Syd- og Sønderjyllands Politi, med smil i stemmen til TV SYD.
  Update - løse køer i Bække. Ejeren til de tre fremlyste køer er nu fundet og de er på vej hjem på egen mark. Tak for henvendelser. #politidk
  
  
  